**1. melléklet az Önkormányzat Szervezeti és Működési Szabályzatáról szóló 12/2014.(XI.28.) önkormányzati rendelethez**

**A képviselő-testület bizottságainak feladatköre**

**1/Összeférhetetlenséggel és Vagyonnyilatkozatok kezelésével és Ellenőrzésével foglalkozó Bizottság ( 3 fő)**

1.1.Lefolytatja a képviselő, illetve a polgármester, valamint az alpolgármester vagyonnyilatkozatának ellenőrzésével, illetve összeférhetetlenségének kivizsgálásával kapcsolatos eljárást, es annak

eredményéről tájékoztatja a képviselő-testületet.

1.2.Ellátja Magyarország helyi önkormányzatairól szóló törvény szerint a méltatlanság megállapításával kapcsolatos bizottsági feladatokat.

**2/ Pénzügyi és Ellenőrzési Bizottság (3 fő)**

2.1. Javaslatot tesz az önkormányzat és intézményei költségvetési szempontjainak kialakításához.

2.2. Véleményezi az önkormányzat és intézményei költségvetési tervezetét.

2.3. Javaslatot tesz az önkormányzat és intézményei költségvetésére.

2.4.Véleményezi az önkormányzat és intézményei költségvetéséről készült beszámolókat, tájékoztatókat.

2.5. Javaslatot tesz a belső pénzügyi - számviteli szabályzatok kialakítására.

2.6.Véleményezheti az elfogadott éves költségvetésben nem szereplő kiadásokról szóló előterjesztéseket.

2.7. Javaslatot tehet az önkormányzati költségvetést érintő működési, fejlesztési ügyekben.

2.8. Javaslatot tehet az önkormányzat bevételeinek növelésére.

2.9. Folyamatosan vizsgálja az önkormányzat gazdálkodásának biztonságát.

2.10. Javaslatot tehet a Képviselő-testület adópolitikájának kialakítására.

2.11.Részt vehet az önkormányzati fejlesztésekkel és beruházásokkal kapcsolatos döntések előkészítésében, véleményezi a külső partnerekkel kötendő szerződések tervezetét, javaslatot tesz azok elfogadására vagy elutasítására.

 2.12. Ellátja továbbá mindazokat a feladatokat, amelyeket a Képviselő-testület részére rendeletében, szabályzatában, határozatában megállapít.

**3/ Oktatási, Kulturális és Sportbizottság (3 fő)**

2.1. Közreműködik a helyi természeti, kultúrtörténeti értékek

megóvásában.

2.2. Segíti a helyi hagyományok őrzését, ápolását.

2.3. Ellátja a közművelődési tevékenység helyi irányításával kapcsolatos

feladatokat.

2.4. Javaslatot tesz a sporttal kapcsolatos helyi alapelvek meghatározására.

2.5. Előkészíti a sporttal kapcsolatos együttműködési megállapodásokat,

2.6. Kapcsolatot tart a helyi sportegyesülettel .